open-index/open-wikipedia-markdown huggingface dataset:
রোলেন স্ট্রস

**রোলেন স্ট্রস** (জন্ম: ২২ এপ্রিল, ১৯৯২) ভোক্সরাস্টে জন্মগ্রহণকারী দক্ষিণ আফ্রিকান সুন্দরী প্রতিযোগী। ২০১৪ সালে মিস সাউথ আফ্রিকা মুকুট লাভের পর একই বছরের ডিসেম্বরে মিস ওয়ার্ল্ড খেতাব জয় করেন। দ্বিতীয় দক্ষিণ আফ্রিকান রমনী হিসেবে মিস ওয়ার্ল্ড শিরোপা জয় করলেও শিরোপা লাভের দিক দিয়ে তৃতীয় স্থানে রয়েছেন।

লন্ডনে অনুষ্ঠিত এ প্রতিযোগিতায় ১৪ ডিসেম্বর, ২০১৪ তারিখে এ সম্মাননা লাভ করেন। প্রতিযোগিতার নিয়ম অনুসারে তাকে তার রাজত্বকালে লন্ডনে অবস্থান করতে হবে।

## ব্যক্তিগত জীবন
৮ বছর বয়সে ২০০০ সালে রক্তসম্পর্কহীন জো-অ্যান স্ট্রসের মিস সাউথ আফ্রিকা মুকুটলাভের সময় প্রত্যক্ষদর্শী ছিলেন রোলেন স্ট্রস। মার্চ, ২০১৪ সালে ঐ শিরোপা জয় করে তার এ স্বপ্ন পূরণ করেন তিনি। এমপুমালাঙ্গার ভোক্সরাস্টে জন্মগ্রহণ করলেও পড়াশোনা করছেন ব্লুমফন্টেইনের ফ্রি স্টেট বিশ্ববিদ্যালয়ে। সেখানে বর্তমানে তিনি চিকিৎশাস্ত্রে অধ্যয়ন করছেন।

## সুন্দরী প্রতিযোগিতায় অংশগ্রহণ
১৫ বছর বয়সে জাতীয় পর্যায়ে অনুষ্ঠিত এলিট মডেল লুক আন্তর্জাতিক অংশ নেন। ২০০৭ সালে অনুষ্ঠিত এ প্রতিযোগিতায় ৫৫জন প্রতিযোগীর মধ্যে তিনি পঞ্চদশ স্থান অধিকার করেন। সিন্ডি ক্রফোর্ড, স্টিফানি সেমুর, জিয়েলি বিন্ডচিনের ন্যায় উল্লেখযোগ্য প্রতিযোগীগণ ঐ বছর অংশগ্রহণ না করলেও ব্যাপকভাবে আলোচিত ও আন্তর্জাতিক অঙ্গনে সফলতা লাভ করে। ২০১১ সালে মিস সাউথ আফ্রিকায় শীর্ষ পাঁচে অবস্থান করেন। দুই বছর পর ২০১৩ সালে এ প্রতিযোগিতায় অংশ নিয়ে ২০১৪ সালের মিস সাউথ আফ্রিকা নির্বাচিত হন। এরফলে তিনি মিস ইউনিভার্স ও মিস ওয়ার্ল্ড - উভয় প্রতিযোগিতায় অংশগ্রহণের জন্য বিবেচিত হন। কিন্তু ডিসেম্বর, ২০১৪ সালে মিস ওয়ার্ল্ডের শিরোপা লাভের ফলে তিনি মিস ইউনিভার্স প্রতিযোগিতায় অংশগ্রহণ করতে পারবেন না।

১৪ ডিসেম্বর, ২০১৪ তারিখে লন্ডনের এক্সেল এরিনায় মিস ওয়ার্ল্ড প্রতিযোগিতা অনুষ্ঠিত হয় ও তিনি এ শিরোপা জয় করেন।

## তথ্যসূত্র

## বহিঃসংযোগ
* Miss World 2014 Winner

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস ওয়ার্ল্ড বিজয়ী
বিষয়শ্রেণী:মিস সাউথ আফ্রিকা বিজয়ী
বিষয়শ্রেণী:নেলস্প্রুটের ব্যক্তি
বিষয়শ্রেণী:দক্ষিণ আফ্রিকান সুন্দরী প্রতিযোগিতা বিজয়ী
বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
বিষয়শ্রেণী:দক্ষিণ আফ্রিকান খ্রিস্টান
বিষয়শ্রেণী:মিস ওয়ার্ল্ড ২০১৪-এর প্রতিনিধি
বিষয়শ্রেণী:২১শ শতাব্দীর নারী জনহিতৈষী
বিষয়শ্রেণী:দক্ষিণ আফ্রিকান সুন্দরী প্রতিযোগিতার বিজয়ী
ক্লো গ্রেইস মরেটজ

**ক্লোই গ্রেইজ মরেটজ** (; জন্মঃ ফেব্রুয়ারি ১০, ১৯৯৭) একজন মার্কিন অভিনেত্রী এবং মডেল। সাত বছর বয়স থেকেই তিনি অভিনয় শুরু করেন এবং তার পরের বছেরে তিনি দ্য আমিতিভিল্ল হরর চলচ্চিত্রের জন্য প্রথম বারের মত এ্যাওয়ার্ডের জন্য মনোনীত হন। মরেটজের অভিনীত ছবির নাম হচ্ছে ফাইফ হান্ড্রেড দেয়স অফ সামার, ডাইরি অফ এ ওয়িম্পি কিড, কিক এস, লেট মি ইন, হুগো, ডার্ক সেদস, কেরি, ঈফ আই সটে এবং দ্যা ইকুইলাইযার। ২০১০ সালে মরেতজ কিক এস নামক এক গেমের জন্য কণ্ঠস্বর দিয়েছিলেন। তিন বছর পর তিনি কিক এস ২ নামক ছবিতে অভিনয় করেছেন।

## প্রাথমিক জীবন
মরতেজ জন্মগ্রহণ করেছেন আটলান্টা, জর্জিয়া শহরে. তার মা, তেরি (নি ডিউক), একজন অভিনেত্রী, এবং তার বাবা, মাক্কয় লী মরতেজ, একজন প্লাসটিক সারজান। তার চারজোন বড় ভাই আছেন: ব্রানডন, ত্রেভর, কলিন, এবং ইথান। তিনি বলে থাকেন যে তার পরিবার খুব ধারমিক। ২০০২ সালে তিনি তার বড় ভাই ত্রেভর এবং মার সাথে জর্জিয়া শহরের কারতেরসভিল থেকে নিউ ইয়র্ক কারণ তিনি প্রফেশনাল পারফরমিং আর্টস স্কুলে টিকেছেন এবং সেটাই তাকে তার অভিনয়ের দিকে আগ্রহি করে তুলে।

## চলচ্চিত্র তালিকা

## তথ্যসূত্র

## বহিঃসংযোগ

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন নারীবাদী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:জর্জিয়ার (মার্কিন যুক্তরাষ্ট্রের অঙ্গরাজ্য) অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:আটলান্টার অভিনেত্রী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন সমকামী অভিনেত্রী
স্টুয়ার্ট লিটল

***স্টুয়ার্ট লিটল*** হল ১৯৯৯ সালের আমেরিকান কমেডি চলচ্চিত্র। যেটি পরিচালনা করেছেন রব মিনকোফ। এটি ই.বি. হোয়াইটের স্টুয়ার্ট লিটল উপন্যাসের উপর ভিত্তি করে নির্মিত চলচ্চিত্র।

## তথ্যসূত্র

বিষয়শ্রেণী:১৯৯৯-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:অনাথ সম্পর্কে চলচ্চিত্র
বিষয়শ্রেণী:লাইভ অ্যাকশন ও অ্যানিমেশন সহ চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার অভিযানধর্মী হাস্যরসাত্মক চলচ্চিত্র
বিষয়শ্রেণী:মার্কিন অভিযানধর্মী হাস্যরসাত্মক চলচ্চিত্র
মানাত

**মানাত** হল ইসলাম পূর্ব যুগে মক্কায় পৌত্তলিকদের তিন প্রধান দেবীর অন্যতমা।

## উৎপত্তি
ধারণা করা হয়, নামটি আরবি মূল শব্দ 'মানা' থেকে এসেছে যার অর্থ 'নির্ধারণ করা'। আরেক মতানুসারে, এটি আরবি শব্দ 'মানিয়া' থেকে এসেছে যার অর্থ 'ভাগ্য'। অর্থাৎ, নামের দুটি অর্থই এই দেবীর কাজের সাথে সঙ্গতিপূর্ণ। মানাত সহ প্রাক-ইসলামিক থিওফোরিক নামগুলি আরব উত্সগুলিতে ভালভাবে প্রমাণিত।

## উপাসনা
প্রাক ইসলামি যুগের আরবগণ তাঁকে ভাগ্যের দেবী হিসেবে পূজা করত । তিনি মানাওয়াত নামে পেত্রাবাসীদের কাছে পূজিতা হতেন এবং তাঁকে গ্রিকো-রোমান দেবী নেমেসিস এর সমতুল মনে করা হয় । তাঁকে দেবতা হুবাল এর স্ত্রী মনে করা হয়। প্রাক ইসলামি আরবগণ তিন দেবী আল লাত, উজ্জা ও মানাতকে আল্লাহর তিন কন্যা মনে করত। *[[কিতাব আল আশনাম]]*-এ রয়েছে -

## মন্দির ধ্বংস
মুহাম্মদের  আবির্ভাবের পূর্ব পর্যন্ত আরবগণ মানাতের পূজা করত । মানাতের মন্দির মুহাম্মদ  এর নির্দেশে সাদ ইবনে যায়িদ আল আশহালি জানুয়ারি ৬৩০ খ্রিস্টাব্দে ধ্বংস করেন ।

## তথ্যসূত্র

বিষয়শ্রেণী:আরবীয় দেবী
বিষয়শ্রেণী:মধ্যপ্রাচ্যের পুরাণ
কুমার বিশ্বজিৎ

**কুমার বিশ্বজিৎ** (জন্মঃ ১ জুন ১৯৬৩) একজন বাংলাদেশী সঙ্গীত শিল্পী। তিনি বাংলাদেশের  সঙ্গীত জগতের সবচেয়ে জনপ্রিয় ও সম্মানিত ব্যক্তিত্বদের একজন। একাধারে  তিনি গীতিকার, সুরকার, সঙ্গীত শিল্পী,  সঙ্গীত পরিচালক।  তিনি একাধিকবার জাতীয় চলচ্চিত্র পুরস্কার পেয়েছেন। তিনি চট্টগ্রাম বিশ্ববিদ্যালয়-এর অধীন চট্টগ্রাম সিটি কলেজ থেকে স্নাতক সম্পন্ন করেন।

## শৈশব
কুমার বিশ্বজিৎ চট্টগ্রাম জেলায় তার শৈশব অতিবাহিত করেছেন। তিনি সেখানে জন্মগ্রহণ করেন এবং সেখানে থেকেই তার প্রাথমিক শিক্ষা সম্পন্ন করেন।

## কর্মজীবন ও সঙ্গীত জীবন
বিশ্বজিৎ যদিও চট্টগ্রামে বেড়ে উঠেছেন, কর্মজীবনের জন্য তিনি বিভিন্ন সময় ঢাকা আসা যাওয়া করতেন। গানের প্রতি তার আলাদা টান ছিল। ‘তোরে পুতুলের মত করে সাজিয়ে’—এই গানটি দিয়ে সঙ্গীত ভুবনে আলোড়ন ফেলে দেন। তখন থেকেই তিনি বিখ্যাত হয়ে উঠেন। সঙ্গীত জীবনে তিনি অনেক জনপ্রিয় গান গেয়েছেন। বাংলাদেশের নামকরা প্রায় সব সঙ্গীত পরিচালকের সাথে তিনি কাজ করেছেন। তার উল্লেখযোগ্য গানের মধ্যে রয়েছে—‘তুমি রোজ বিকেলে আমার বাগানে ফুল নিতে আসতে’, ‘ভিটা নাই রে’, ‘আমি সাম্পানে বাঁধিব ঘর’, ‘মানুষ বুড়ো হয় মন বুড়ো হয় না’, ‘মাতাল হাওয়া কেন বুকের মাঝে মিশে’, ’সেই কথা সেই স্মৃতি ছিলাম খেলার সাথি’ প্রভৃতি।

## পারিবারিক জীবন
কুমার বিশ্বজিৎ নাঈমা সুলতানার সাথে বিবাহ বন্ধনে আবদ্ধ হয়েছেন; তাদের একমাত্র পুত্র নিবিড় কুমার।

## চলচ্চিত্রের সুর
* *[[সুতপার ঠিকানা]]* (২০১৫)

## পুরস্কার ও মনোনয়ন
কুমার বিশ্বজিৎ দুইবার জাতীয় চলচ্চিত্র পুরস্কারে সেরা নেপথ্য পুরুষ শিল্পী পুরস্কারে ভূষিত হয়েছেন। এছাড়াও তিনি বঙ্গবন্ধু স্মৃতি পুরস্কার, জিয়া স্মৃতি পুরস্কার, যায় যায় ‍দিন, চ্যানেল আই চলচ্চিত্র পুরস্কার, চ্যানেল আই পারফরম্যান্স পুরস্কার, সিটিসেল-চ্যানেল আই মিউজিক অ্যাওয়ার্ডস, বিনোদন বিচিত্রা পুরস্কারসহ বিভিন্ন পুরস্কারে ভূষিত হয়েছেন।।

## তথ্যসূত্র

## বহিঃসংযোগ
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:চট্টগ্রাম জেলার সঙ্গীতশিল্পী
বিষয়শ্রেণী:বাংলাদেশী নেপথ্য কণ্ঠশিল্পী
বিষয়শ্রেণী:বাংলাদেশী পপ সঙ্গীতশিল্পী
বিষয়শ্রেণী:বাংলাদেশী সুরকার
বিষয়শ্রেণী:বাংলাদেশী হিন্দু
বিষয়শ্রেণী:শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাঙালি হিন্দু
স্বাদুপানির কুমির

**স্বাদুপানির কুমির** (বৈজ্ঞানিক নাম: *Crocodylus palustris*) হচ্ছে কুমির বর্গের একটি সরীসৃপ। এদের তুণ্ড প্রশস্ত, মাথার সম্মুখভাগ অবতল, চোখের সামনে কোনো খাঁজ থাকে না। প্রাপ্তবয়স্ক কুমিরের দৈর্ঘ্য ৩-৫ মিটার। বাংলাদেশের বন্যপ্রাণী আইনে এ প্রজাতিটি সংরক্ষিত।

## আরও দেখুন
* ঘড়িয়াল

## তথ্যসূত্র

## বহিঃসংযোগ

* 
* 

বিষয়শ্রেণী:দক্ষিণ এশিয়ার প্রাণিকুল
বিষয়শ্রেণী:বাংলাদেশের সরীসৃপ
বিষয়শ্রেণী:ভারতের সরীসৃপ
বিষয়শ্রেণী:পাকিস্তানের সরীসৃপ
বিষয়শ্রেণী:শ্রীলঙ্কার সরীসৃপ
বিষয়শ্রেণী:কুমির
বিষয়শ্রেণী:১৮৩১-এ বর্ণিত সরীসৃপ
বিষয়শ্রেণী:শীর্ষ খাদ্যশিকারী প্রাণী
বিষয়শ্রেণী:নেপালের সরীসৃপ
বিষয়শ্রেণী:পাকিস্তানের জাতীয় প্রতীক
অ্যাডাম মিলেন

**অ্যাডাম ফ্রেজার মিলেন** (; জন্ম: ১৩ এপ্রিল, ১৯৯২) পালমারস্টোন নর্থে জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য **অ্যাডাম মিলেন** ডানহাতে ফাস্ট-মিডিয়াম বোলিং করেন। এছাড়াও তিনি নিচের সারির ডানহাতি ব্যাটসম্যান হিসেবেও দলে ভূমিকা রাখছেন। ঘরোয়া ক্রিকেটে সেন্ট্রাল ডিস্ট্রিক্টস দলে খেলছেন।

## প্রারম্ভিক জীবন
২০০৯-১০ মৌসুমে ১৮ বছর বয়সে প্রথম-শ্রেণীর ক্রিকেটে অভিষেক ঘটে মিলেনের। উদ্বোধনী খেলার দ্বিতীয় বলেই উইকেট পান তিনি। খেলায় ক্যান্টারবারি দলের বিপক্ষে তার বোলিং পরিসংখ্যান ছিল ৪/৫২। ২০১০ সালের চ্যাম্পিয়ন্স লীগে সেন্ট্রাল ডিস্ট্রিক্টসের টুয়েন্টি২০ দলে তিনিও অন্তর্ভুক্ত হন। ঘরোয়া এইচআরভি কাপে তিনি কোন খেলায় অংশ নেননি। প্রতিযোগিতায় তিনি দুই খেলায় অংশ নিয়ে পেস বোলিংয়ে সকলকে আশ্চর্য্যান্বিত করেন।

## খেলোয়াড়ী জীবন
ডিসেম্বর, ২০১০ সালে নিউজিল্যান্ডের টুয়েন্টি২০ ক্রিকেট দলে অভিষেক ঘটে তার। পাকিস্তানের বিপক্ষে তিনি শুধুমাত্র রানই দিয়ে যান। কিন্তু তার পেস বোলিংয়ের রান দেয়ার হার বেশি থাকায় ব্যাপক সমালোচিত হয়। আঘাতের কারণে প্রথম-শ্রেণীর ক্রিকেটে বাঁধাগ্রস্ত হয়। তারপরও জাতীয় দলে খেলার জন্য দৃঢ়চেতা মনোভাব ছিল তার। তিনি ঘণ্টা প্রতি ১৫০ কিলোমিটারেরও অধিক গতিবেগে বোলিংয়ে পারদর্শী। অতঃপর ২০১২ সালে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলে ঠাঁই হয়।

২০১৫ মৌসুমে ইংল্যান্ড সফরে নিউজিল্যান্ডের ওডিআই ও টুয়েন্টি২০ আন্তর্জাতিকে দলের অন্যতম সদস্য মনোনীত হন। কিন্তু আঘাতের কারণে তার পরিবর্তে মিচেল স্যান্টনার স্থলাভিষিক্ত হন।

## ক্রিকেট বিশ্বকাপ
২০১৫ সালের ক্রিকেট বিশ্বকাপে নিউজিল্যান্ড ক্রিকেট কর্তৃক ৩০-সদস্যের প্রাথমিক তালিকায় তিনিও অন্তর্ভুক্ত হন। পরবর্তীতে ৮ জানুয়ারি, ২০১৫ তারিখে নিউজিল্যান্ড ক্রিকেট কর্তৃপক্ষ তাদের নিয়ন্ত্রণাধীন নিউজিল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ঐ তালিকায় তিনিও অন্তর্ভুক্ত হন। কিন্তু, ২২ মার্চ হাঁটুর গোড়ালিতে আঘাতাপ্রাপ্তির ফলে অ্যাডাম মিলেন দল থেকে বাদ পড়েন। তার পরিবর্তে উদীয়মান ফাস্ট বোলার ম্যাট হেনরিকে অন্তর্ভুক্ত করা হয়।

## তথ্যসূত্র

## আরও দেখুন
* ডেভিড মিলেন্স
* ব্রেন্ডন ম্যাককুলাম
* ২০১৬ আইসিসি বিশ্ব টুয়েন্টি২০
* নিউজিল্যান্ড জাতীয় ক্রিকেট দল

## বহিঃসংযোগ
* 
* 
* রয়্যাল চ্যালেঞ্জার্স ব্যাঙ্গালোরে অ্যাডাম মিলেন
* ব্ল্যাকক্যাপসে অ্যাডাম মিলেন 

বিষয়শ্রেণী:১৯৯২-এ জন্ম
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:নর্থ আইল্যান্ডের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:মেলবোর্ন স্টার্সের ক্রিকেটার
অ্যান্টন ডেভসিচ

**অ্যান্টন পল ডেভসিচ** (জন্ম: ২৮ সেপ্টেম্বর, ১৯৮৫) হ্যামিল্টনে জন্মগ্রহণকারী নিউজিল্যান্ডের বিশিষ্ট ক্রিকেটার। বামহাতি ব্যাটসম্যান হিসেবে নিউজিল্যান্ড ক্রিকেট দলে খেলছেন **অ্যান্টন ডেভসিচ**। পাশাপাশি দলের প্রয়োজনে বামহাতে অর্থোডক্স স্পিন বোলিং করে থাকেন। ঘরোয়া ক্রিকেটে নর্দার্ন ডিস্ট্রিক্টস নাইটস দলের প্রতিনিধিত্ব করছেন।

## ঘরোয়া ক্রিকেট
২০০৪ সালের আইসিসি অনূর্ধ্ব-১৯ ক্রিকেট বিশ্বকাপের পাঁচটি খেলায় নিউজিল্যান্ডের যুব দলের পক্ষে খেলেন। এক বছর পরেই ওতাগো’র বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি কোন উইকেট না পেলেও নয় নম্বরে ব্যাটিংয়ে নেমে ১৫ বাউন্ডারির সাহায্যে অপরাজিত ৯৪ রান সংগ্রহ করেন। ২০০৪-০৫ মৌসুমে তিনটি প্রথম-শ্রেণীর ক্রিকেটে অংশগ্রহণ করেন। কিন্তু পাঁচ ইনিংসের কোনটিতেই ৫০ রানের অধিক রান সংগ্রহ করতে ব্যর্থ হন তিনি। পরের বছর লিস্ট এ ও টুয়েন্টি২০ ক্রিকেটে অভিষেক ঘটলেও প্রথম একাদশে স্থান করে নিতে পারেননি।

## আন্তর্জাতিক ক্রিকেট
২৯ অক্টোবর, ২০১৩ তারিখে বাংলাদেশ দলের বিপক্ষে একদিনের আন্তর্জাতিকে অভিষিক্ত হন তিনি। একই বছরের ৬ নভেম্বর তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটে তার। ২০১৪ সালের আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলের সদস্য ছিলেন তিনি।

## তথ্যসূত্র

বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:হ্যামিল্টন (নিউজিল্যান্ড) থেকে আগত ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:নর্থ আইল্যান্ডের ক্রিকেটার
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
পারকি সমুদ্র সৈকত

**পারকি সমুদ্র সৈকত** বা **পারকি সৈকত** বাংলাদেশের চট্টগ্রাম শহর থেকে ২০ কিলোমিটার দক্ষিণে আনোয়ারা উপজেলায় অবস্থিত ১৩ কিলোমিটার দীর্ঘ সমুদ্র সৈকত। চট্টগ্রামের নেভাল একাডেমি কিংবা বিমানবন্দর এলাকা থেকে কর্ণফুলী নদী পেরোলেই পারকি চর পড়ে।

## অবস্থান

চট্টগ্রাম শহর থেকে “পারকি সৈকতের” দূরত্ব প্রায় ৩৫ কি.মি.। এটা মূলত কর্ণফুলী নদীর মোহনায় অবস্থিত। অর্থাৎ কর্ণফুলী নদীর মোহনার পশ্চিম তীরে পতেঙ্গা সমুদ্র সৈকত এবং পূর্ব-দক্ষিণ তীরে পারকী সমুদ্র সৈকত। পারকী একটি উপকূলীয় সমুদ্র সৈকত। এ সৈকত চট্টগ্রাম জেলার আনোয়ার থানায় অবস্থিত। বারাসত ইউনিয়ন পরিষদ ২০১৩ সাল থেকে সৈকতকে পর্যটন স্পট হিসাবে প্রতিষ্ঠার চেষ্টা করছে।

## প্রাকৃতিক সৌন্দর্য্য
পারকী সমুদ্র সৈকতে যাওয়ার পথে দেখা মিলে অন্যরকম এক দৃশ্য। আঁকা বাকা পথ ধরে ছোট ছোট পাহাড়ের দেখা মিলে। চট্টগ্রাম ইউরিয়া ফার্টিলাইজার লিঃ (সিউএফল) এবং কাফকোর দৃশ্যও পর্যটকদের প্রাণ জুড়ায়। পারকী সৈকতে যাওয়ার পথে কর্ণফুলী নদীর উপর প্রমোদতরীর আদলে নির্মিত নতুন ঝুলন্ত ব্রীজ চোখে পড়ে। বীচে ঢুকার পথে সরু রাস্তার দুপাশে সারি সারি গাছ, সবুজ প্রান্তর আর মাছের ঘের দেখা যায়। সৈকতে কক্সবাজার সমুদ্র সৈকতের মতো অসংখ্য ঝাউ গাছ আর ঝাউবন রয়েছে।

## চিত্রশালা

File: MV Crystal Gold at Parki Beach.jpg|
File: Parki Beach Beach 001.jpg|
File:Parki Beach Beach 004.jpg|
Parki Beach Beach 005.jpg


## আরও দেখুন
* বাংলাদেশের সমুদ্র সৈকতের তালিকা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার সমুদ্র সৈকত
বিষয়শ্রেণী:আনোয়ারা উপজেলা
বিষয়শ্রেণী:বঙ্গোপসাগর
দ্য ক্যারাটে কিড (২০১০-এর চলচ্চিত্র)

***কারাতে কিড*** হল ২০১০ সালের চাইনিজ মার্শাল আর্ট চলচ্চিত্র। যেটি পরিচালনা করেছেন হারাল্ড জয়ার্ট। এই চলচ্চিত্রটি শুরু হয় জ্যাকি চ্যান এবং জাডেন স্মীথ কে নিয়ে। এটি পরিবেশনা করেছেন উইল এবং জাডা পিনকেট স্মীথ। এটা ১৯৮৪ সালের একই নামের চলচ্চিত্রের পুনরায় নির্মাণ। এই চলচ্চিত্রে জ্যাকি চ্যান কুং ফু মাষ্টার এর অভিনয় করেছেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:২০১০-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:মার্কিন চলচ্চিত্রের পুনর্নির্মাণ
বিষয়শ্রেণী:চীনের চলচ্চিত্র মাধ্যম
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:ভবিষ্যতের পটভূমিতে চলচ্চিত্র
বিষয়শ্রেণী:চীনের পটভূমিতে চলচ্চিত্র
বিষয়শ্রেণী:ম্যান্ডারিন ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:চীনা মার্শাল আর্ট চলচ্চিত্র
বিষয়শ্রেণী:শিশু নির্যাতন সম্পর্কে চলচ্চিত্র
বিষয়শ্রেণী:হংকংয়ের মার্শাল আর্ট চলচ্চিত্র
পার্সোনাল এরিয়া নেটওয়ার্ক

**পারসোনাল এরিয়া নেটওয়ার্ক** (Personal Area Network) হচ্ছে ক্ষুদ্র পরিসরে সীমাবদ্ধ একধরনের নেটওয়ার্ক ।
কম্পিউটারের সাথে মোবাইল ফোন, টেলিফোন বা অন্যান্য ডিজিটাল ডিভাইসের মধ্যকার নেটওয়ার্ক একধরনের পারসোনাল এরিয়া নেটওয়ার্ক । শুধু কম্পিউটার নয়, দুইটি মোবাইল ফোনের মাঝে ব্লুটুথ দিয়ে ডাটা ট্রান্সফারের সময় যে নেটওয়ার্ক গঠিত হয় তাও পারসোনাল এরিয়া নেটওয়ার্ক (PAN) । তাই ক্ষুদ্র পরিসরে সীমাবদ্ধ একাধিক ডিজিটাল ডিভাইসের মধ্যকার নেটওয়ার্ককেই পারসোনাল এরিয়া নেটওয়ার্ক বলা যাবে ।
ডাটা ক্যাবল দিয়ে কানেকশন পারসোনাল এরিয়া নেটওয়ার্কের একটি সুন্দর উদাহরণ ।

পারসোনাল এরিয়া নেটওয়ার্ক তারযুক্ত বা তারবিহীন হতে পারে, তারবিহীন হলে তাকে ওয়্যারলেস পারসোনাল এরিয়া নেটওয়ার্ক (WPAN) বলা হয়, ব্লুটুথ (Bluetooth) ওয়্যারলেস পারসোনাল এরিয়া নেটওয়ার্কের একটি উদাহরণ । ওয়্যারলেস পারসোনাল এরিয়া নেটওয়ার্কের আরও কিছু উদাহরণ-
# ওয়াই-ফাই (Wi-Fi)
# ইনফ্রারেড ডাটা এসোসিয়েশন (IrDA), ইত্যাদি

## তথ্যসূত্র

## বহিঃসংযোগ
* Intrabody Signalling by Tom Zimmerman and Neil Gershenfeld
** Archived version with working downloads
* ASPAN - Next Generation Personal Area Networks
*IEEE 802.15 Working Group for WPAN

বিষয়শ্রেণী:কম্পিউটার
বিষয়শ্রেণী:নেটওয়ার্ক প্রোটোকল
বিষয়শ্রেণী:নেটওয়ার্ক স্থাপত্য
বিষয়শ্রেণী:তথ্য প্রযুক্তি
ইমরান ফরহাত

**ইমরান ফরহাত** (, জন্ম: ২০ মে ১৯৮২) একজন পাকিস্তানি আন্তর্জাতিক ক্রিকেটার; যিনি পাকিস্তান জাতীয় দলের হয়ে আন্তর্জাতিক অঙ্গণে উদ্বোধনী ব্যাটসম্যান হিসেবে ৩০টির উপরে টেস্ট এবং একদিনের আন্তর্জাতিক ম্যাচ খেলেছেন।

## খেলোয়াড়ী জীবন
### টেস্ট শতকসমূহ

### একদিনের আন্তর্জাতিক শতকসমূহ

## আরও দেখুন
* আহমেদ শেহজাদ
* তামিম ইকবাল

## তথ্যসূত্র

## বহিঃসংযোগ
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:লাহোরের ক্রিকেটার
বিষয়শ্রেণী:হাবিব ব্যাংক লিমিটেডের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:বিমান বাংলাদেশ এয়ারলাইন্সের ক্রিকেটার
বিষয়শ্রেণী:লাহোর ব্লুজের ক্রিকেটার
বিষয়শ্রেণী:লাহোর সিটির ক্রিকেটার
বিষয়শ্রেণী:লাহোর ঈগলসের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:উথুরা রুদ্রাজের ক্রিকেটার
বিষয়শ্রেণী:আইসিএল পাকিস্তান একাদশের ক্রিকেটার
বিষয়শ্রেণী:লাহোর বাদশাহের ক্রিকেটার
বিষয়শ্রেণী:পাকিস্তানি ক্রিকেট কোচ
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
বারবারি

**বারবারি গ্রুপ** একটি ব্রিটিশ বিলাসী দ্রব্য উৎপাদনকারী প্রতিষ্ঠান। কোম্পানিটি বিলাসী কাপড়, ফ্যাশন সামগ্রী, সুগন্ধী, রোদ-চশমা এবং প্রসাধনী সামগ্রী তৈরি করে থাকে। প্রতিষ্ঠানটির তৈরি করা পণ্যসমূহের মধ্যে সবচেয়ে জনপ্রিয় এবং বিখ্যাত হল ছককাটা পশমী কাপড়। এছাড়া কোম্পানির প্রতিষ্ঠাতা থমাস বারবারি কর্তৃক নকশাকৃত ট্রেঞ্চ কোটও বেশ জনপ্রিয়। বারবারি বিশ্বের বিভিন্ন দেশে পণ্য বিক্রয় করে থাকে। রাণী দ্বিতীয় এলিজাবেথ এবং প্রিন্স অফ ওয়েলস বারবারিকে রাজকীয় সনদ প্রদান করেছে। বারবারি লন্ডন এক্সচেঞ্জ-এ তালিকাভুক্ত এবং এফটিএসই ১০০ ইনডেক্স-এর অন্যতম প্রতিষ্ঠান।

## ইতিহাস
১৮৫৬ সালে ২১ বছর বয়সী থমাস বারবারি ইংল্যান্ডের হ্যাম্পশায়ারে প্রথম বারবারির একটি দোকান খোলেন। তখন অবশ্য দোকানের নাম বারবারি ছিল না। ১৮৭০ সাল নাগাদ পোশাকের দোকান হিসেবে বারবারি বেশ সুনাম অর্জন করে। ১৮৮০ সালে বারবারি একটি পানি-প্রতিরোধক পোশাক বাজারে নিয়ে আসে, এটিও জনপ্রিয়তা অর্জন করে। ক্রেতারা দোকানটির পোশাক এবং অন্যান্য সামগ্রীকে ‘বারবারি অফ লন্ডন’ নামে পরিচিত করে তোলে। এই নামটি এখনো বারবারির পুরনো পোশাকে দেখা যায়। ১৮৯১ সালে লন্ডনে হে মার্কেটে বারবারির দ্বিতীয় দোকান খোলা হয়।

১৯১১ রোল্ড অ্যামুন্ডসেন-এর জন্য বারবারি পোশাক সরবরাহ করে। রোল্ড বিশ্বের প্রথম দক্ষিণ-গোলার্ধগামী ব্যক্তি। এছাড়া আর্নেস্ট শ্যাকেলটন, যিনি ১৯১৪ সালে অ্যান্টার্কটিকা পাড়ি বেভার উদ্দেশ্যে একটি অভিযান পরিচালনা করেন, তিনিও বারবারির পোশাক ব্যবহার করেছিলেন। ১৯২৪ সালে মাউন্ট এভারেস্টজয়ী জর্জ ম্যালোরী এভারেস্ট থেকে অবতরণের সময় বারবারির জ্যাকেট ব্যবহার করেছিলেন। এসব কার্যক্রমের মাধ্যমে বারবারির পোশাকের প্রচারণা বৃদ্ধি পায়। বারবারি পরবর্তীতে বৈমানিকদের জন্যেও পোশাক তৈরি করে। কোম্পানিটি লন্ডন থেকে কেপ-টাউনে আকাশ পথে সবচেয়ে দ্রুতগামী ফ্লাইটের বৈমানিক ক্লাউসটন ও বেটি গ্রিনকে ১৯৩৭ সালে পৃষ্ঠপোষকতা করে।

১৯৭০ সালে ব্রিটেনের ফুটবল ফার্মগুলোর মধ্যেও বারবারির পোশাক জনপ্রিয় হয়ে উঠে। ১৯৯৮ সালে কোম্পানিটি তাদের ব্র্যান্ড নাম বারবারিস থেকে বারবারি নির্ধারণ করে। ২০০৬ সালে বারবারির নতুন প্রধান নির্বাহী অ্যাঙ্গেলা স্পেনের একটি পোশাক প্রতিষ্ঠান অধিগ্রহণের সিদ্ধান্ত নেয়। এর উদ্দেশ্যে ছিল বারবারির বাজার সম্প্রসারণ করা এবং ব্র্যান্ডকে ক্রেতাদের মাঝে আরো পরিচিত করে তোলা। এর জন্যে বারবারি কিছু খ্যাতনামা প্রতিষ্ঠান যেমন অ্যাপল ইনকর্পোরেটেড- এর সফলতার কৌশল থেকে শিক্ষা নেয়। ২০০৯ সালে বারবারির প্রধান ক্রিয়েটিভ অফিসার হন বেইলি। বারবারির তৎকালীন প্রধান নির্বাহী অ্যাঙ্গেলা সেসময় ব্রিটেনের সর্বাধিক আয়ের প্রধান নির্বাহী ছিলেন। নারী হিসেবে তিনিই প্রথম ব্রিটেনে এই সফলতা অর্জন করেন।

## গ্যালারি

File:BurberryLondon.JPG|লন্ডনের বন্ড স্ট্রিটে বারবারির দোকান।
File:Scarf soft.jpg|বারবারি স্কার্ফ। 
File:Burberry pattern.svg|ছক-কাটা নকশার এধরনের কাপড় বারবারি চেক নামে পরিচিত।
File:বারবারি-শার্ট.jpg|বারবারি শার্ট।


## তথ্যসূত্র

## বহিঃসংযোগ

* 

বিষয়শ্রেণী:যুক্তরাজ্যের কোম্পানি
বিষয়শ্রেণী:ব্রিটিশ মার্কা
বিষয়শ্রেণী:যুক্তরাজ্যের পোশাক কোম্পানি
বিষয়শ্রেণী:১৮৫৬-এ ইংল্যান্ডে প্রতিষ্ঠিত
বিষয়শ্রেণী:১৯৪০-এর দশকের ফ্যাশন
বিষয়শ্রেণী:১৯৫০-এর দশকের ফ্যাশন
বিষয়শ্রেণী:ইংল্যান্ডের পোশাক কোম্পানি
বিষয়শ্রেণী:বিলাসবহুল মার্কা
বিষয়শ্রেণী:১৯৮০-এর দশকের ফ্যাশন
বিষয়শ্রেণী:১৯৯০-এর দশকের ফ্যাশন
২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

ওয়েস্ট ইন্ডিজ ক্রিকেট দল পূর্ব-নির্ধারিত সময়সূচী মোতাবেক ১০ ডিসেম্বর, ২০১৪ থেকে ২৮ জানুয়ারি, ২০১৫ তারিখ পর্যন্ত দক্ষিণ আফ্রিকা সফর করে। সফরে দলটি তিনটি টুয়েন্টি২০ আন্তর্জাতিক, তিনটি টেস্ট ও পাঁচটি একদিনের আন্তর্জাতিকে দক্ষিণ আফ্রিকা ক্রিকেট দলের বিরুদ্ধে প্রতিদ্বন্দ্বিতায় অবতীর্ণ হয়। টেস্ট সিরিজে ২-০ ব্যবধানে বিজয়ী হয়ে দক্ষিণ আফ্রিকা টেস্ট র‌্যাঙ্কিংয়ে প্রথম স্থানে চলে যায়।

দ্বিতীয় টুয়েন্টি২০ আন্তর্জাতিকে ওয়েস্ট ইন্ডিজ প্রতিপক্ষের গড়া রানকে তাড়া করে নতুন বিশ্বরেকর্ড গড়ে। দ্বিতীয় ওডিআইয়ে এবি ডি ভিলিয়ার্স দ্রুততম অর্ধ-শতক করেন মাত্র ১৬ বল মোকাবেলা করে। এছাড়াও তিনি একদিনের আন্তর্জাতিকের ইতিহাসে দ্রুততম শতক করেন মাত্র ৩১ বলে। ঐ খেলায় দক্ষিণ আফ্রিকা ৫০-ওভারের খেলায় তাদের সর্বোচ্চ রান তোলে। খেলায় দক্ষিণ আফ্রিকা ৪-১ ব্যবধানে ওডিআই সিরিজ জয় করে।

## দলীয় সদস্য

## প্রস্তুতিমূলক খেলা

### প্রথম-শ্রেণী: ওয়েস্ট ইন্ডিজ একাদশ বনাম দক্ষিণ আফ্রিকা আমন্ত্রিত একাদশ

## টেস্ট সিরিজ

### ১ম টেস্ট

### ২য় টেস্ট

### ৩য় টেস্ট

## টি২০আই সিরিজ

### ১ম টি২০আই

### ২য় টি২০আই

### ৩য় টি২০আই

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## সম্প্রচার ব্যবস্থা

## তথ্যসূত্র

## বহিঃসংযোগ
*Series Page on Wisden
* 

বিষয়শ্রেণী:২০১৪-এ ওয়েস্ট ইন্ডিয়ান ক্রিকেট
বিষয়শ্রেণী:২০১৪-এ দক্ষিণ আফ্রিকান ক্রিকেট
বিষয়শ্রেণী:২০১৫-এ ওয়েস্ট ইন্ডিয়ান ক্রিকেট
বিষয়শ্রেণী:২০১৫-এ দক্ষিণ আফ্রিকান ক্রিকেট
বিষয়শ্রেণী:২০১৪–১৫ আন্তর্জাতিক ক্রিকেট প্রতিযোগিতা
বিষয়শ্রেণী:ওয়েস্ট ইন্ডিজ ক্রিকেট দলের দক্ষিণ আফ্রিকা সফর
জাতিসংঘ আরবি ভাষা দিবস

**জাতিসংঘ আরবি ভাষা দিবস** প্রতি বছর ১৮ই ডিসেম্বর পালিত হয়ে থাকে। ২০১০ খ্রিষ্টাব্দে জাতিসংঘ সাধারণ পরিষদের ৩১৯০ নং সিদ্ধান্ত অনুযায়ী এই দিনে বিশ্ব আরবি ভাষা দিবস উদযাপনের সিদ্ধান্ত নেওয়া হয়, কারণ ১৯৭৩ খ্রিষ্টাব্দের এই দিনে জাতিসংঘের আনুষ্ঠানিক ভাষা এবং জাতিসংঘের দাপ্তরিক কার্যক্রম সমূহের ব্যবহারিক ভাষা হিসেবে গৃহীত হয়। যা সৌদি আরব ও মরোক্কো সরকারের "ইউনেস্কোর ১৯০ তম কার্যকরী নির্বাহী অধিবেশন" এ প্রস্তাবের পর গৃহীত হয়।

## আরও দেখুন
* আরবি ব্যাকরণ

## তথ্যসূত্র

## বহিঃসংযোগ
* UN Arabic Language Day - Official Site (Arabic)

বিষয়শ্রেণী:ডিসেম্বর উদ্‌যাপন
বিষয়শ্রেণী:জাতিসংঘের ভাষা দিবস
বিষয়শ্রেণী:আরবি ভাষা
লোনা পানির কুমির

**লোনা পানির কুমির** (বৈজ্ঞানিক নাম: *Crocodylus porosus*), হচ্ছে পৃথিবীর জীবন্ত সরীসৃপদের মধ্যে সবচেয়ে বড়। এরা উপকূলীয় এলাকার অল্প লবণাক্ত জল ও নদীতে বসবাস করে। উপকূলীয় এলাকার ম্যানগ্রোভ জলাভূমিও এরা বাস করতে পারে। বাংলাদেশের বন্যপ্রাণী আইনে এ প্রজাতিটি সংরক্ষিত।

## আরও দেখুন
* ঘড়িয়াল
* স্বাদুপানির কুমির

## তথ্যসূত্র

## বহিঃসংযোগ

বিষয়শ্রেণী:দক্ষিণ এশিয়ার প্রাণিকুল
বিষয়শ্রেণী:বাংলাদেশের সরীসৃপ
বিষয়শ্রেণী:ভারতের সরীসৃপ
বিষয়শ্রেণী:পাকিস্তানের সরীসৃপ
বিষয়শ্রেণী:শ্রীলঙ্কার সরীসৃপ
বিষয়শ্রেণী:কুমির
বিষয়শ্রেণী:১৮০১-এ বর্ণিত সরীসৃপ
বিষয়শ্রেণী:শীর্ষ খাদ্যশিকারী প্রাণী
বিষয়শ্রেণী:দক্ষিণ-পূর্ব এশিয়ার সরীসৃপ
বিষয়শ্রেণী:ব্রুনেইয়ের সরীসৃপ
বিষয়শ্রেণী:কম্বোডিয়ার সরীসৃপ
বিষয়শ্রেণী:ইন্দোনেশিয়ার সরীসৃপ
বিষয়শ্রেণী:মালয়েশিয়ার সরীসৃপ
বিষয়শ্রেণী:মিয়ানমারের সরীসৃপ
বিষয়শ্রেণী:পাপুয়া নিউগিনির সরীসৃপ
বিষয়শ্রেণী:ফিলিপাইনের সরীসৃপ
বিষয়শ্রেণী:থাইল্যান্ডের সরীসৃপ
বিষয়শ্রেণী:ভিয়েতনামের সরীসৃপ
ডেভন স্মিথ

**ডেভন শেলডন স্মিথ** (; জন্ম: ২১ অক্টোবর, ১৯৮১) গ্রানাডার হার্মিটেজ এলাকায় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য **ডেভন স্মিথ** দলে মূলতঃ ব্যাটিং উদ্বোধনে মাঠে নামেন। বামহাতে ব্যাটিংয়ের পাশাপাশি দলের প্রয়োজনে ডানহাতে অফ-ব্রেক বোলিং করেন। ঘরোয়া ক্রিকেট প্রতিযোগিতায় উইন্ডওয়ার্ড আইল্যান্ডস দলের পক্ষে প্রতিনিধিত্ব করছেন। সহজাত ক্রিকেটার হিসেবে অফসাইডেই রান সংগ্রহ করে থাকেন।

## ঘরোয়া ক্রিকেট
জানুয়ারি, ১৯৯৯ সালে আঞ্চলিক পর্যায়ের চারদিনের প্রতিযোগিতামূলক খেলায় উইন্ডওয়ার্ড আইল্যান্ডস দলের পক্ষে প্রথম-শ্রেণীর ক্রিকেটে অভিষেক ঘটে তার। বার্বাডোসের বিপক্ষে অনুষ্ঠিত এ খেলায় তিনি উভয় ইনিংসে যথাক্রমে ১২ ও ৪ রান সংগ্রহ করেন যাতে তার দল শোচনীয় পরাজয়বরণ করে। মৌসুমের তৃতীয় খেলায় লিওয়ার্ড আইল্যান্ডস দলের বিপক্ষে প্রথম ইনিংসে ৭৯ রান করে প্রথম অর্ধ-শতক করেন। অভিষেক মৌসুমে এটিই ছিল তার একমাত্র অর্ধ-শতক। ৯ ইনিংসে ১৮.৪৪ গড় রানে অভিষেক মৌসুম শেষ করেন তিনি যা একজন বিশেষজ্ঞ ব্যাটসম্যানের জন্য সর্বনিম্ন।

## আন্তর্জাতিক ক্রিকেট
২০০৩ সালে সফরকারী অস্ট্রেলিয়ার বিপক্ষে আন্তর্জাতিক ক্রিকেটে অভিষেক ঘটে তার। অভিষিক্ত বোরদায় অনুষ্ঠিত ৪-টেস্ট সিরিজের প্রথমটিতে ৩ ও ৬২ রান করেন যাতে অস্ট্রেলিয়া দল ৯ উইকেটে জয় পায়। দ্বিতীয় টেস্টে জোড়া শূন্য পান তিনি। তা স্বত্ত্বেও তৃতীয় টেস্টে খেলার সুযোগ পান ও তৃতীয় টেস্টে আরও একটি অর্ধ-শতক উপহার দেন। একই দলের বিপক্ষে ৭-ম্যাচের প্রথম তিনটি ওডিআইয়ে খেলেন। তন্মধ্যে সর্বোচ্চ রান করেন ২৬।

জানুয়ারি, ২০০৭ সালে তিনি পুনরায় আন্তর্জাতিক ক্রিকেটে ফিরে আসেন। ভারত সফরে চারটি ওডিআইয়ের তিনটিতে অংশ নেন। তন্মধ্যে সর্বোচ্চ ৩৩ রান করেন।

২০০৭ সালের ক্রিকেট বিশ্বকাপে দলের অন্যতম সদস্য ছিলেন তিনি। গ্রুপ পর্বে তিনি তেমন সুবিধা করতে না পারলেও সুপার এইট পর্বের তিনটি খেলায় অংশ নেন। ৩৩.০০ গড়ে সর্বোচ্চ ৬১ রান তোলেন। জুন, ২০০৭ সালে টুয়েন্টি২০ আন্তর্জাতিকে অভিষেক ঘটে তার। উদ্বোধনী খেলায় ৩ ছক্কায় ৬১ রানের মনোজ্ঞ ইনিংস খেলেন স্মিথ।

## তথ্যসূত্র

## আরও দেখুন
* কেনরয় পিটার্স
* জোনাথন কার্টার
* চাদউইক ওয়ালটন
* ২০১১ ক্রিকেট বিশ্বকাপ দলসমূহ
* ২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

## বহিঃসংযোগ
* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:উইন্ডওয়ার্ড আইল্যান্ডসের ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:গ্রেনাডীয় ক্রিকেটার
শ্যামসুন্দর বৈষ্ণব

**শ্যামসুন্দর বৈষ্ণব** (১৯২৭-২০০০) ছিলেন চট্টগ্রামের কথ্য ভাষায় রচিত আঞ্চলিক গানের একজন বিখ্যাত গায়ক।

## জন্ম ও শিক্ষাজীবন
কণ্ঠশিল্পী শ্যামসুন্দর ১৯২৭ সালে চট্টগ্রামের হাটহাজারী থানার ফতেয়াবাদস্থ নন্দীরহাট এলাকায় সম্ভ্রান্ত এক পরিবারে জন্মগ্রহণ করেন। খুব অল্প বয়সে তার বাবা পরলোক গমন করায় পরিবারের হাল ধরার লক্ষে চাকরিতে নিয়োজিত হওয়ায় শিক্ষাজীবনে তিনি বেশিদূর যেতে পারেননি।

## সংগীতজীবন
শ্যামসুন্দরের  পিতা জয়দাশ বৈষ্ণব ছিলেন আধ্যাত্মিক গানের একনিষ্ঠ সাধক।তার হাত ধরেই শ্যামসুন্দর সংগীতাঙ্গনে প্রবেশ করেন। গান আর কৌতুক নিয়ে এলাকায় শিশুকালে সাড়া ফেলে দিয়েই আগাম জানিয়েছিলেন তিনিই হবেন সাংস্কৃতিক জগতের সফল এক নক্ষত্র। ১৯৬৩ সালে চট্টগ্রামের প্রবীণ গীতিকার ও সুরকার সৈয়দ মহিউদ্দিন (প্রকাশ মহি আল ভান্ডারী) এর কথা ও সুরে দুটি আঞ্চলিক গান পরিবেশনের মাধ্যমে বাংলাদেশ বেতারের মাধ্যমে তিনি আনুষ্ঠানিকভাবে সঙ্গীত জীবনে পর্দাপণ করেন। ১৯৭৫ সালে বাংলাদেশ টেলিভিশনের কণ্ঠশিল্পী হিসেবে তালিকাভূক্ত হবার যোগ্যতা অর্জন করেন।
 
## শ্যামসুন্দরের কিছু জনপ্রিয় গান
* ও জেডা ফইরার বাপ
* ভানুরে ও ভানু
* ও বাস কন্ডাকাটার
* চল আঁরা ধাই
* আঁর বাইক্য টেয়াঁ দে
* আঁর বউঅরে আঁই কিলাইউম
* ভাইসাব দুম্বি আইয়েন লেলে ফুঁৎ কইছে
* ও বেয়াইনরে কেনতে আইলেন আঙ্গোঁ বাইত
* আন্নের বাই দাগনভূইঞা
*  দেশে গেলে কইয়েনগো ভাইজান চাটিগাঁয়ে চাকরি একখান হাইছি

## পদক ও সম্মান
শ্যামসুন্দর জীবদ্দশায় অনেক পুরস্কারে ভূষিত হয়েছিলেন। তন্মধ্যে উল্লেখযোগ্য হল- বাংলাদেশ বেতার গুণীজন সংবর্ধনা, রয়েল ক্লাব অব  মেট্রোপলিটন, মুক্তিযুদ্ধের বিজয়মেলা, শহীদ নতুন চন্দ্র সিংহ স্মৃতি পরিষদ, বাংলাদেশ উদীচী, চট্টগ্রাম শিল্পী সংস্থা, ধ্রুব পরিষদ, বীর চট্টগ্রাম মঞ্চ, অবসর সাংস্কৃতিক গোষ্ঠী, আলাউদ্দিন ললিতকলা একাডেমি, ত্রিতরঙ্গ, ফতেপুর রুদ্র পল্লীবাসী, হাটহাজারী কণ্ঠ, সম্মিলিত বর্ষবরণ । মৃত্যুর পর ২০০৮ খ্রিষ্টাব্দে তাকে রাষ্ট্রীয়ভাবে একুশে পদক পুরস্কারে ভূষিত করা হয়।

## তথ্যসূত্র

বিষয়শ্রেণী:চট্টগ্রাম জেলার সঙ্গীতশিল্পী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯২৭-এ জন্ম
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:২০০০-এ মৃত্যু
বিষয়শ্রেণী:বাউল
বিষয়শ্রেণী:বাংলাদেশী লোকশিল্পী
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী হিন্দু
জনক (রামায়ণের চরিত্র)

**জনক** ছিলেন আনুমানিক খ্রিস্টপূর্ব ৮ম বা ৭ম শতাব্দীর মিথিলা অঞ্চলে অবস্থিত বিদেহের একজন প্রাচীন হিন্দু রাজা। বিদেহ রাজ্যের শাসকদের বলা হত জনক। এটি হল মিথিলার রাজাদের কৌলিক উপাধি ।  তিনি মহাকাব্য রামায়ণেও সীতার পিতা হিসেবে আবির্ভূত হন। তার আসল নাম ছিল সীরধ্বজ এবং কুশধ্বজ নামে তার এক ভাই ছিল।  তার পিতার নাম ছিল হ্রস্বরোমা,যিনি ছিলেন রাজা নিমির বংশধর।

জনককে বস্তুগত সম্পদের প্রতি অ-আসক্তির একটি আদর্শ উদাহরণ হিসেবে সম্মান করা হয়।  তিনি আধ্যাত্মিক বক্তৃতায় গভীরভাবে আগ্রহী ছিলেন এবং নিজেকে জাগতিক মোহ থেকে মুক্ত মনে করতেন।  অষ্টাবক্র ও সুলভার মতো ঋষি ও সাধকদের সঙ্গে তাঁর কথোপকথন প্রাচীন গ্রন্থে লিপিবদ্ধ আছে।  তার দত্তক কন্যা সীতার সাথে তার সম্পর্কের কারণে তাকে জানকী বলা হয়। নেপালের জনকপুর শহরের নামকরণ করা হয়েছে তাঁর এবং তাঁর কন্যা সীতার নামে।  বিদেহ (বা মিথিলা) রাজ্য ঐতিহাসিকভাবে গণ্ডকী নদীর পূর্বে, মহানন্দা নদীর পশ্চিমে, গঙ্গা নদীর উত্তরে এবং হিমালয়ের দক্ষিণে অবস্থিত ছিল।

## রামায়ণে জনক
জনক একদিন যজ্ঞভূমি কর্ষণ কালে লাঙলের রেখায় এক সুন্দরী শিশু কন্যা পান । লাঙলের রেখার অন্য নাম সীতা তাই তিনি সেই কন্যার নাম সীতা রাখেন । সীতা বিবাহযোগ্যা হলে জনক স্থির করেন তার কন্যা বীর্যশুল্কা হবে । সাংকাস্যার রাজা সুধন্বা সীতাকে প্রার্থনা করেন কিন্তু জনক কর্তৃক প্রত্যাখ্যাত হয়ে মিথিলা অবরোধ করেন । জনক তাকে যুদ্ধে পরাস্ত করে আপন ভ্রাতা কুশধ্বজকে সেই রাজ্য দেন । জনকের পণ ছিল যে ব্যক্তি হরধনুতে জ্যা রোপণ করে তা ভঙ্গ করতে পারবে তাকেই কন্যাদান করবেন । রাম এই শর্ত পূরণ করে সীতাকে পত্নী হিসেবে লাভ করেন । জনকের অপর কন্যা ঊর্মিলার সাথে লক্ষ্মণের ও কুশধ্বজের দুই কন্যা মাণ্ডবী ও শ্রুতকীর্তির সাথে যথাক্রমে ভরত ও শত্রুঘ্নের বিবাহ হয় ।

## উৎস

বিষয়শ্রেণী:রামায়ণের চরিত্র
বিষয়শ্রেণী:খ্রিস্টপূর্ব ৭ম শতাব্দীর ভারতীয় রাজশাসক
জাঙ্গল ফিভার

**জাঙ্গল ফিভার** () হল ১৯৯১ সালে মুক্তিপ্রাপ্ত মার্কিন রোমান্স-নাট্যধর্মী চলচ্চিত্র। ছবিটি রচনা, প্রযোজনা, ও পরিচালনা করেছেন স্পাইক লি। এই চলচ্চিত্রটি নানা জাতির মধ্যে প্রেম এবং মাদকের প্রবণতা দেখানো হয়েছে। এতে অভিনয় করেছেন ওয়েসলি স্নাইপস, অ্যানাবেলা স্কিয়োরা, স্পাইক লি, অজি ডেভিস, রুবি ডি, স্যামুয়েল এল. জ্যাকসন প্রমুখ।

## কুশীলব
* ওয়েসলি স্নাইপস - ফ্লিপার পিউরিফাই
* অ্যানাবেলা স্কিয়োরা - অ্যাঞ্জি টুচ্চি
* স্পাইক লি - সাইরাস
* অজি ডেভিস - ডঃ পিউরিফাই
* রুবি ডি - মিসেস পিউরিফাই
* স্যামুয়েল এল. জ্যাকসন - গ্যাটর পিউরিফাই
* লনেট ম্যাকি - ড্রিউ পিউরিফাই
* জন টুরটুরু - পউলি কার্বন
* ফ্রাঙ্ক ভিনসেন্ট - মাইক টুচ্চি
* অ্যান্থনি কুইন - লূ কার্বন

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯১-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রণয়ধর্মী নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:স্পাইক লি পরিচালিত চলচ্চিত্র
বিষয়শ্রেণী:স্পাইক লির চিত্রনাট্য
বিষয়শ্রেণী:ঔষধ সম্পর্কিত চলচ্চিত্র
বিষয়শ্রেণী:চলচ্চিত্রে খুন
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:বর্ণবাদ সম্পর্কে চলচ্চিত্র
বিষয়শ্রেণী:ব্রুকলিনের পটভূমিতে চলচ্চিত্র
বিষয়শ্রেণী:ম্যানহাটনের পটভূমিতে চলচ্চিত্র
বিষয়শ্রেণী:আফ্রিকান-মার্কিন চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:কর্মহীন পরিবার সম্পর্কে চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
কূর্ম

হিন্দুধর্মে **কূর্ম** হল বিষ্ণুর দ্বিতীয় অবতার। এর পূর্বের অবতার মৎস এবং পরের অবতার বরাহ। মৎস অবতারের মত এটিও সত্যযুগের অবতার। কূর্ম অবতারের জন্য উৎসর্গীকৃত মন্দির হল অন্ধ্রপ্রদেশের চিত্তুর  জেলার কুর্মাই মন্দির ও শ্রীকুর্মাম মন্দির।

## সমুদ্রমন্থন
 

একদা ঋষি দুর্বাসা দেবরাজ ইন্দ্রকে দিব্য পুষ্পমালা উপহার দিয়েছিলেন। ইন্দ্র সেই মালা সাদরে গ্রহণ করে তার বাহন ঐরাবতের মাথায় রাখেন। কিন্তু ঐরাবত সেই মালা তার শুঁড়ে জড়িয়ে মাটিতে ফেলে নষ্ট করে দেয়। এতে ঋষি ক্রুদ্ধ হয়ে ইন্দ্রকে শ্রীহীন হবার অভিশাপ দেন। ব্রহ্মা তখন পুনরায় অমৃতপ্রাপ্তির জন্য অসুরদের সাহায্যে সমুদ্রমন্থনের পরামর্শ দেন। মন্থন কালে মন্দর পর্বত সমুদ্রে ঢুকে যাচ্ছিল তাই তখন ভগবান বিষ্ণু কূর্ম রূপ ধারণ করে মন্দর পর্বতকে তার পৃষ্ঠে ধারণ করেন। এভাবে পুনরায় অমৃত প্রাপ্তি হয়।

## উৎস
* পৌরাণিক অভিধান - সুধীরচন্দ্র সরকার

## বহিঃসংযোগ
* Hindu Gods, Kurma
* Indian Divinity, Kurma Avatar
* Kurma Avatara Homa(Fire Ritual)

বিষয়শ্রেণী:বিষ্ণুর রূপভেদ
বিষয়শ্রেণী:অবতার
বিষয়শ্রেণী:বিষ্ণুর অবতার
বিষয়শ্রেণী:হিন্দুধর্মে প্রাণী
স্যাম ওয়ার্থিংটন

**সামুয়েল হেনরি জন "স্যাম" ওয়ার্থিংটন** (জন্ম আগস্ট ২, ১৯৭৬) একটি গ্রহণকারী অস্ট্রেলিয়ান অভিনেতা, *[[অ্যাভাটার (২০০৯-এর চলচ্চিত্র)|অ্যাভাটারে]]*  "জ্যাক সুলি" এর চরিত্রে অভিনয়ের জন্য পরিচিত।

## References

## External links

*
*ArtistDirect.com Video Interview – ''Clash Of the Titans'' 

বিষয়শ্রেণী:১৯৭৬-এ জন্ম
বিষয়শ্রেণী:অস্ট্রেলীয় অভিনেতা
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় খ্রিস্টান
বিষয়শ্রেণী:ইংল্যান্ডে অস্ট্রেলীয় প্রবাসী
বিষয়শ্রেণী:অস্ট্রেলীয় চলচ্চিত্র অভিনেতা
বিষয়শ্রেণী:অস্ট্রেলীয় টেলিভিশন অভিনেতা
বিষয়শ্রেণী:অস্ট্রেলীয় কণ্ঠাভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:অস্ট্রেলিয়ায় ইংরেজ অভিবাসনকারী
বিষয়শ্রেণী:ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী
বিষয়শ্রেণী:জন কার্টিন কলেজ অফ দ্য আর্টসের শিক্ষার্থী
বিষয়শ্রেণী:২০শ শতাব্দীর অস্ট্রেলীয় অভিনেতা
বিষয়শ্রেণী:২১শ শতাব্দীর অস্ট্রেলীয় অভিনেতা
বিষয়শ্রেণী:অস্ট্রেলিয়ার নাগরিকীকৃত নাগরিক
উড়ন্ত হাঁস অর্কিড

**উড়ন্ত হাঁস অর্কিড**, (), (বৈজ্ঞানিক নাম: *Caleana major*), হচ্ছে এক প্রজাতির অর্কিড যা পূর্ব অস্ট্রেলিয়া এবং দক্ষিণ অস্ট্রেলিয়ায় বেশি দেখা যায়। খুবই ছোট আকারের এই অর্কিড মাত্র ৫০ সেন্টিমিটার লম্বা। অপূর্ব সুন্দর অর্কিডটি দেখে সত্যি মনে হয় যেন কোনো পুরুষ হাঁস উড়ে যাচ্ছে।

## তথ্যসূত্র

বিষয়শ্রেণী:অস্ট্রেলিয়ার অর্কিড
বিষয়শ্রেণী:দক্ষিণ অস্ট্রেলিয়ার অর্কিড
বিষয়শ্রেণী:তাসমানিয়ার অর্কিড
বিষয়শ্রেণী:কুইন্সল্যান্ডের অর্কিড
বিষয়শ্রেণী:১৮১০-এ বর্ণিত উদ্ভিদ
বিষয়শ্রেণী:অর্কিড প্রজাতি
এমা রবার্টস

**এমা রবার্টস** (; জন্ম: ফেব্রুয়ারি ১০, ১৯৯১) একজন আমেরিকান অভিনেত্রী, মডেল এবং গায়িকা। *ব্লো* নামক চলচ্চিত্রে কিছু ছোট ভূমিকার পর নিক্লেডিওন টিভি চ্যানেলে আনফেবুলাস (Unfabulous) নামক একটি টেলিভিশন সিরিজে এডি সিঙ্গেরের চরিত্রে অভিনয় করে খ্যাতি অর্জন করেন, এই চরিত্রের জন্য তিনি টিন চয়েস এ্যাওয়ার্ড এবং সিক্স ইয়ং আর্টিস্ট এ্যাওয়ার্ডের জন্য জন্য মনোনীত হয়েছিলেন।

অ্যানফেবুলুস শেষ হওয়ার পরে এমা রবার্টস চলচ্চিত্রে অভিনয় শুরু করেছেন। ২০০৬ সালে আকুয়ামারিন চলচ্চিত্রে অভিনয় করেছেন, ২০০৭ সালে ন্যান্সি ড্রিউ এবং ওয়াল্ড চাইল্ড চলচ্চিত্রে মূল চরিত্রে অভিনয় করেছেন। ২০০৯ সালে রবার্টসকে লাইমলাইফ নামক একটি নাটকে দেখা গিয়েছে এবং পরে বিভিন্ন ধরেনর চলচ্চিত্রেও দেখে গিয়েছে। ২০১০ সালে ভ্যলেন্টাইন্স ডে চলচ্চিত্রে জুলিয়া রবার্টসের সাথে অভিনয় করেছেন এবং বেশ কিছু ছবিতে মূল চরিত্রে দেখা গিয়েছে, যেমন ক্রাইম থ্রিল্লার ৪.৩.২.১ (২০১০), দ্যা হরর সক্রিম ৪ (২০১১), উই আর দ্যা মিলারস (২০১৩) এবং দ্যা ড্রামা পালো অল্টো (২০১৩)।

## প্রাথমিক জীবন

রবার্টস নিউ ইয়র্কের রাইনবেক শহরে জন্মগ্রহণ করেছেন। রবার্টসের বাবার নাম এরিক রবার্টস এবং মায়ের নাম কেলী কানিংহাম। রবার্টসের সৎ বাবা-মার নাম এলিজা রবার্টস এবং নিকেলস। রবার্টস অভিনেত্রী জুলিয়া রবার্টস এবং লিসা রবার্টস গিলানের ভাগ্নি। রবার্টসের সৎ বোনের নাম গ্রেস। শৈশবকালে রবার্টস তার খালা জুলিয়া রবার্টস চলচ্চিত্রের সেঁটে সময় কাটাতেন। সেই অনুভূতিই এমার চলচ্চিত্রে আসার অনুপ্রেরণা জাগায়।

## ব্যক্তিগত জীবন
২০০৯ সালের ফেব্রুয়ারিতে এমা নেউট্রজেনার ব্র্যান্ড দূত হন এবং তাকে কোম্পানির বিজ্ঞাপনের জন্য সংবাদপত্র এবং টেলিভিশনে দেখা গিয়েছে। রবার্টসকে জুন ২০০৭, সেপ্টেম্বর ২০০৮, ডিসেম্বর ২০০৯ এবং ফেব্রুয়ারি ২০০৯ শালে টিন ভোগ এর শ্রেষ্ঠ পরিহিত তালিকায় একাধিক বার দেখা গিয়েছে। ২০১১ সালে রবার্টস সারাহ লরেন্স কলেজে পড়াশুনা শুরু করে, কিন্তু ২০১২ সালে তিনি পড়াশুনা থামিয়ে কাজের উপর বেশি মনযোগী হন।

## চলচ্চিত্র তালিকা
upright=0.8|থাম্ব|ডান|২০১৫ সালের সান ডিয়াগো কমিক কনে রবার্টস

### চলচ্চিত্র

### টেলিভিশন

## ডিস্কতালিকা

### সাউন্ডট্র্যাক অ্যালবাম

### একক

### অনন্য আগমন

### মিউসিক ভিডিও

## অ্যাওয়ার্ডস এবং মনোনয়ন

## তথ্যসূত্র

বিষয়শ্রেণী:১৯৯১-এ জন্ম
বিষয়শ্রেণী:মার্কিন মডেল
বিষয়শ্রেণী:মার্কিন সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:মার্কিন পপ গায়িকা
বিষয়শ্রেণী:মার্কিন পপ সঙ্গীতশিল্পী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:মার্কিন শিশু অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:মার্কিন শিশু সঙ্গীতশিল্পী
বিষয়শ্রেণী:শিশু পপ সঙ্গীতজ্ঞ
বিষয়শ্রেণী:নিউ ইয়র্কের অভিনেত্রী
বিষয়শ্রেণী:মার্কিন টেলিভিশন অভিনেত্রী
'জাম-দ্পাল-রোল-বা'ই-ব্লো-গ্রোস

থাম্ব|'জাম-দ্পাল-রোল-বা'ই-ব্লো-গ্রোস
**'জাম-দ্পাল-রোল-বা'ই-ব্লো-গ্রোস** () (১৮৮৮-১৯৩৬) দ্গে-লুগ্স ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।

## প্রথম জীবন
'জাম-দ্পাল-রোল-বা'ই-ব্লো-গ্রোস ১৮৮৮ খ্রিষ্টাব্দে তিব্বতের আমদো অঞ্চলের ত্সোংখা নামক স্থানে জন্মগ্রহণ করেন। তার দুই বছর বয়সে তার মাতা স্প্রে'উ-নাগ-গ্জা' () এবং সাত বছর বয়সে তার পিতা তান্ত্রিক সাধক 'খ্যাম-রু-স্কু-ছেন () মারা যান। আট বছর বয়সে ব্সোদ-নাম্স-র্গ্যা-ম্ত্শো () নামক এক বৌদ্ধ সন্ন্যাসীর নিকট তিনি শ্রমণেরর শপথ গ্রহণ করেন। তিন বছর পরে তিনি স্কু-'বুম-ব্যাম্স-পা-গ্লিং () বৌদ্ধবিহারে যোগ দিয়ে হার-ছেন-য়ে-শেস-র্গ্যা-ম্ত্শো () নামক বৌদ্ধ পণ্ডিতের নিকট শিক্ষালাভ করেন। এই বিহারে তিনি দ্গে-'দুন-ব্স্তান-'দ্জিন-র্গ্যা-ম্ত্শো () নামক চতুর্থ আ-ম্দো-ঝ্বা-দ্মার () উপাধিধারী লামার নিকট লাম-রিম এবং দ্পা'-রি-বা-ব্লো-ব্জাং-রাব-গ্সাল () নামক ভিক্ষুর নিকট অভিসময়ালঙ্কারের স্ফূটার্থ টীকা সম্বন্ধে শিক্ষালাভ করেন। আ-লাগস-ঙ্গাগ-দ্বাং-ফুন-ত্শোগ্স () নামক লামা তাকে ভিক্ষুর শপথ এবং চক্রসম্বর ও গুহ্যসমাজতন্ত্র সম্বন্ধে শিক্ষাদান করেন। পঁচিশ বছর বয়সে তিনি লাসা শহরের দিকে যাত্রার পথে ব্রাগ-দ্কার-ব্লো-ব্জাং-দ্পাল-ল্দান-ব্স্তান-'দ্জিন-স্ন্যান-গ্রাগ্স () নামক লামার নিকট তিনি লাম-রিম ও ব্লো-স্ব্যোং সংক্রান্ত ত্সোং-খা-পা-ব্লো-ব্জাং-গ্রাগ্স-পার () সূত্র এবং খাম্স অঞ্চলে 'জাম-দ্ব্যাংস-ম্খ্যেন-ব্র্ত্সে'-দ্বাং-পো () নামক লামার নিকট গুহ্যগর্ভতন্ত্র সম্বন্ধে শিক্ষালাভ করেন। এই সময় খ্রা-দ্গে-স্লোং-ত্শুল-খ্রিম্স-দার-র্গ্যাস () নামক বৌদ্ধ সাধিকা তাকে দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো () নামক লামার পুনর্জন্ম রূপে চিহ্নিত করেন।

## পরবর্তী জীবন
১৯১৯ খ্রিষ্টাব্দে তিনি দ্বাং-ছেন-ম্দো-স্দে () নামক এক স্থানীয় শাসকের পৃষ্ঠপোষকতায় ম্গো-লোগ () অঞ্চলের দার-লাগ () নামক স্থানে দ্পাল-স্ন্যান-মো-রি-র্নাম-র্গ্যাল () নামক বৌদ্ধবিহার স্থাপন করেন। এই সময় তিব্বতী ও চীনা সৈন্যদের একটি লড়াইয়ের মাঝে পড়ে তিনি গুরুতর আহত হন, কিন্তু তার আক্রমণকারীরা তাকে হত্যা না করে ছেড়ে দেন। পরবর্তীকালে তিনি আ-জা-র্দো-র্জে-সেং-গে () নামক স্দে-দ্গে রাজ্যের শাসকের পৃষ্ঠপোষকতায় ত্সোং-খা-পা-ব্লো-ব্জাং-গ্রাগ্স-পার রচনা ছাপার দায়িত্ব নেন।
'জাম-দ্পাল-রোল-বা'ই-ব্লো-গ্রোস অতিযোগ তত্ত্বের ওপর তেরোটি অধ্যায় বিশিষ্ট 'জাম-দ্পাল-র্দ্জোগ্স-পা-ছেন-পো-থুগ্স-রিগ () নামক একটি গ্রন্থ রচনা করেন। এছাড়া তিনি ন্যি-'ওদ-স্নাং-বা () নামক একটি টীকাভাষ্য রচনা করেন।

## তথ্যসূত্র

## আরো পড়ুন
* Sullivan, Brenton. 2007. "Venerable Fazun and His Influence on Life and Education at the Sino-Tibetan Buddhist Institute." M.A. Thesis. University of Kansas.
* Tuttle, Gray. 2005. Tibetan Buddhists in the Making of Modern China. New York: Columbia University Press.

বিষয়শ্রেণী:১৮৮৮-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:গেলুগ
বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগার

মহান মুক্তিযুদ্ধে বীর শ্রেষ্ঠ মুন্সী আবদুর রউফ এর অসাধারণ নৈপূন্য ও আত্মত্যাগের স্মৃতি রক্ষার্থে ২০০৮ সালে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি স্থাপিত হয়।

## অবস্থান
ফরিদপুর জেলার মধুখালী উপজেলার কামারখালী ইউনিয়নের সালামাতপুর গ্রামে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি  অবস্থিত। 

## ইতিহাস
২০০৬-০৭ অর্থবছরে ফরিদপুর জেলা পরিষদের উদ্যোগে ও তত্ত্বাবধানে এক একর জায়গার ওপর তিন হাজার ৫৩৫ বর্গফুট আয়তনবিশিষ্ট এই জাদুঘরটি প্রায় ৬২ লাখ টাকা ব্যয়ে নির্মিত হয়। জাদুঘরটি উদ্বোধন করা হয় ২০০৮ সালের ২৮ মে।

## বিবরণ
জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়,বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই।জাদুঘরে রউফের ব্যবহৃত দ্রব্যসামগ্রী রয়েছে।

## কর্মকর্তা-কর্মচারী
এই জাদুঘরে গ্রন্থাগারিক হিসেবে দায়িত্বে আছেন মুন্সী সাইদুর রহমান এবং খণ্ডকালীন ঝাড়ুদার হিসেবে রয়েছেন মিল্টন কুমার বিশ্বাস। এই দুজনই সর্বমোট জনবল।

## যাতায়াত
ঢাকার গাবতলী থেকে কামারখালীর দূরত্ব ১৫০ কিলোমিটার। ঢাকা থেকে খুলনা রুটে চলাচলকারী যেকোনো পরিবহনের চেয়ারকোচে ভাড়া 600 টাকা এবং সাধারণ ভাড়া 400 টাকা। কামারখালী বাসস্ট্যান্ড থেকে রিকশাভ্যানে জাদুঘর পর্যন্ত ভাড়া জনপ্রতি 40 টাকা।

## তথ্যসূত্র

বিষয়শ্রেণী:ঢাকা বিভাগের জাদুঘর
বিষয়শ্রেণী:বাংলাদেশের স্মৃতি জাদুঘর
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:২০০৮-এ বাংলাদেশে প্রতিষ্ঠিত
বিষয়শ্রেণী:মধুখালী উপজেলা
বিষয়শ্রেণী:২০০৮-এ প্রতিষ্ঠিত জাদুঘর
পরিবেশ রসায়ন

থাম্ব|ইপিএ পরিবেশগত রসায়ন পরীক্ষাগার
**পরিবেশ রসায়ন** একটি বিজ্ঞান যা প্রকৃতিতে বিদ্যমান রাসায়নিক ও জৈব-রাসায়নিক ক্রিয়াসমূহের বিষয়ে কারণ, ফলাফল ইত্যাদি অনুসন্ধান করে। বায়ু, মাটি এবং জলীয় পরিবেশে বিদ্যমান রাসায়নিক পদার্থ ও বস্তুসমূহের ক্রিয়া-প্রতিক্রিয়া, বিক্রিয়া, পরিবহন, প্রভাব এবং এসবের উপর মানুষ ও জৈবিক বস্তুর প্রভাব পরিবেশ রসায়নের অন্তর্গত। পরিবেশ রসায়নে জলীয় রসায়ন, মাটি বিজ্ঞান এবং ভূ-মন্ডলীয় রসায়নের বিষয়বস্তু জড়িত, এছাড়া পরিবেশ রসায়ন ব্যাপকভাবে বিশ্লেষণাত্মক রসায়নের উপর নির্ভরশীল।

পরিবেশে সংঘটিত বিভিন্ন রাসায়নিক বিক্রিয়াসমূহ এবং এগুলোড় উপরে মানুষের ক্রিয়ার প্রভাব পরিবেশ রসায়নের অন্তর্ভুক্ত। এধরনের স্থানীয় ক্রিয়ার প্রভাব কিংবা বায়ুতে ক্ষতিকর রাসায়নিক পদার্থের উপস্থিতি এবং এর ফলে ভূ-মন্ডলের তথা ওজোন স্তরের নিঃশেষকরণ প্রক্রিয়ার মত বৈশ্বিক ঘটনার প্রভাবও পরিবেশ রসায়নের গবেষণার বিষয়। পরিবেশ রসায়নের লক্ষ্য এসব রাসায়নিক ক্রিয়াসমূহের ব্যাপারে ধারণা প্রদান করা যাতে মানুষের ক্রিয়াকলাপ সঠিকভাবে মূল্যায়ন করা সম্ভব হয়।

পরিবেশ রসায়ন প্রথমেই স্বাধীন অবস্থায় প্রকৃতির ক্রিয়াসমূহ পর্যবেক্ষণ করে; প্রকৃতিতে কোন রাসায়নিক পদার্থ কী পরিমাণে কোন নির্দিষ্ট বিক্রিয়ায় অংশগ্রহণ করে এবং তার প্রভাব কী। এসবের উপর ভিত্তি করে জানা সম্ভব যে প্রকৃতিতে মানুষের নিঃসরণ করা রাসায়নিক পদার্থের ক্রিয়ার প্রভাব কী পরিমাণ। পরিবেশ রসায়নে রসায়নসহ পরিবেশ বিজ্ঞানের বিভিন্ন বিষয় অধ্যয়ন করা হয়। রসায়নের বিভিন্ন বিষয়ের মধ্যে উল্লেখযোগ্য হল রাসায়নিক বিক্রিয়া, সমীকরণ, ঘনমাত্রা, রাসায়নিক একক, রাসায়নিক বিশ্লেষণ ও সংশ্লেষণ।

## প্রয়োগ
পরিবেশ রসায়ন সম্পর্কিত বিভিন্ন বিষয় পরিবেশ সংস্থাসমূহ ব্যবহার করে। পরিবেশ রক্ষা সংস্থা এবং পরিবেশের উন্নয়নকামী সংস্থাগুলো পরিবেশ রসায়নের জ্ঞান তাদের কার্যক্রমে ব্যবহার করে। এসবের মধ্যে রয়েছেঃ
* ধাতু দ্বারা ভূমির দূষণ। বিভিন্ন শিল্প-কারখানা থেকে নির্গত এবং বর্জ্য পদার্থ হিসেবে বের হওয়া ধাতু এসব ক্ষতির কারণ হতে পারে। 
* কৃষিজমি থেকে মাটির পুষ্টি-গুণাবলি নিঃসৃত হয়ে পানিতে মিশে যাওয়া, ফলে আবাদের জন্য মাটির যথেষ্ট গুণাগুণ না থাকা। 
* শহর ও নগরের বিভিন্ন উপরিপৃষ্ঠ যেমন- পার্কিং স্থান, রাস্তা, ছাদ ইত্যাদি থেকে ঝড়-বৃষ্টির পানি নেমে মাটিতে মিশে যায়। এই পানিতে দূষিত পদার্থ থাকতে পারে। এধরনের দূষণকারী পদার্থের মধ্যে গ্যাসোলিন, মোট্রগাড়ির ব্যবহৃত তেল, ধাতু এবং অন্যান্য হাইড্রোকার্বনজাতীয় পদার্থ থাকতে পারে। 
* জৈব-ধাতব পদার্থসমূহ।

## তথ্যসূত্র

## আরো পড়ুন

*Stanley E Manahan. *Environmental Chemistry*. CRC Press. 2004. .
*Julian E Andrews, Peter Brimblecombe, Tim Jickells, Peter Liss, Brian Reid. *An Introduction to Environmental Chemistry*. Blackwell Publishing. 2004. .
*Rene P Schwarzenbach, Philip M Gschwend, Dieter M Imboden. *Environmental Organic Chemistry, Second edition*. Wiley-Interscience, Hoboken, New Jersey, 2003. .

*NCERT XI text book.[ unit 14]

## বহিঃসংযোগ
*পরিবেশ রসায়ন সম্পর্কিত বিভিন্ন ওয়েবসাইটের তালিকা 
*্পরিবেশ ও বিশ্লেষনী রসায়ন বিষয়ক জার্নাল

বিষয়শ্রেণী:রসায়ন
বিষয়শ্রেণী:পরিবেশ রসায়ন
বিষয়শ্রেণী:প্রাণরসায়ন
বিষয়শ্রেণী:পানি দূষণ
ফ্রন্ট-এন্ড প্রসেসর

**ফ্রন্ট এন্ড প্রসেসর** (এফইপি) (ইংরেজি:Front end processor), অথবা একটি যোগাযোগকারী প্রসেসর হল ছোট আকারের কম্পিউটার যা হোস্ট কম্পিউটারে কিছু সংখ্যক নেটওয়ার্ক যেমন এসএসএ বা কিছু সংখ্যক পেরিফেরাল ডিভাইস যেমন টার্মিনাল, ডিস্ক ইউনিট, প্রিন্টার এবং টেপ ইউটনিট ইত্যাদির মধ্যে সাধারণ ক্ষেত্র হিসেবে কাজ করে। হোস্ট কম্পিউটার এবং ফ্রন্ট এন্ড প্রসেসরের মধ্যে ডেটা আদান প্রদান হয় দ্রুতগতির সমান্তরাল সাধারণ ক্ষেত্র দিয়ে। এটি পেরিফেরাল যন্ত্রাংশের সাথে যোগাযোগ করে কমগতি সম্পন্ন সাধারণ ক্ষেত্র ব্যবহার করে, সাধারণত যোগাযোগ নেটওয়ার্ক দিয়ে। উদ্দেশ্য হিসেবে হোস্ট কম্পিউটার থেকে পেরিফেরাল যন্ত্রাংশ ব্যবস্থাপনার কাজ অফ লোড করা, বার্তা প্রেরণ ও গ্রহণ, প্যাকেট সন্নিহিত ও অসন্নিহিতকরন, ভুল নির্ণয় এবং তা ঠিক করা। দুটো উদাহরণ হতে পারে আইবিএম ৩৭০৫ যোগাযোগ নিয়ন্ত্রণকারী এবং বারোগস (Burroughs) তথ্য যোগাযোগের প্রসেসর।

কখনো কখনো এফইপি কেউ কেউ যোগাযোগ নিয়ন্ত্রণকারী হিসেবে অবিহিত করেন। প্রথম দিকের যোগাযোগ নিয়ন্ত্রণকারীগুলো যেমন আইবিএম ২৭০x সিরিজগুলো ছিল তার দিয়ে বানানো কিন্তু পরেরগুলো ছিল প্রোগ্রাম করা যায় এমন ডিভাইস।

এটি asymmetric multi processor systems ব্যবহার হয়ে থাকে। এটি একটি প্রসেসিং যন্ত্রাংশ (সাধারণত একটি কম্পিউটার) যা ইনপুট উৎসের কাছাকাছি থাকে মূল প্রসেসরের থেকে। এটি যে কাজগুলো করে তা হল রেডিওর মাধ্যমে উপাত্ত প্রেরণ ও পরিমাপের নিয়ন্ত্রণ, তথ্য সংগ্রহ,  প্রসেস হয়নি এমন সেন্সর তথ্যগুলোকে হ্রাস করা, কিবোর্ড ইনপুটের বিশ্লেষণ ইত্যাদি

## ইন্টারনেট প্রটোকলের যুগে এফইপি যোগাযোগ
এফইপি ভোক্তাদের এপ্লিকেশনগুলো এবং নেটওয়ার্কগুলোর হোস্ট কম্পিউটারের এপ্লিকেশনের সাথে সংযোগ স্থাপনের জন্য কাজ করে। বর্তমানের ইন্টারনেট এবং এর প্রটোকল যা বিশ্বব্যাপি সমাদৃত, কারণে ধরা হয় যে এফইপি'র কোন প্রয়োজনীয়তা নেই। এটা সত্য হতে পারে যেখানে এটি শুধু মাত্র সরল সংযোগের ক্ষেত্রে (যদি ধরা হয় আইপি ঠিকানা কখনো পরিবর্তন হয় না)। কিন্তু এটি অন্য কিছু গুরুপূর্ন কাজও করে, যা লেনদেন এপ্লিকেশনে, বার্তা এবং লেনদেন সুইচিং, মাল্টিপ্লেক্সিং, লেনদেনের নিরাপত্তা, সেবার মানের নিশ্চয়তা প্রদানকারী এবং এন্ড-টু-এন্ড লেনদেন ব্যবস্থাপনায় ও রিপোর্টিংয়ের সাথে ঘনিষ্ঠভাবে জড়িত। এইসব কার্যপ্রনালী গুরুত্বপূর্ণ যেসব ক্ষেত্রে তা হল ব্যাংকিং, সরকারি খাতে, বিক্রয় পয়েন্টে, নিরাপত্তায় এবং স্বাস্থ্য সচেতনতা এপ্লিকেশনে। এই সকল ক্ষেত্রে এটির গুরুত্ব আগের চেয়েও বেড়েছে।

যদিও আইবিএম তাদের ৩৭৪৫/৩৭৪৬ যোগাযোগ এফইপি প্রসেসরগুলো তুলে নিয়েছে বাজারজাতকরন থেকে ২০০৩ সালে তবুও তারা ২০০০০ মত এফইপি প্রসেসর দেখাশোনা করা থেকে বিরত হয়নি। আইবিএম এর সাথে মাইক্রোকোড বৃদ্ধির সক্ষমতা প্রদান সংবলিত বৈশিষ্ট্য দিচ্ছে। সারা বিশ্বে ছোট ছোট প্রতিষ্ঠানগুলো আইবিএমের শূন্যতা পূরনে এগিয়ে আসছে।

## তথ্যসূত্র


## বহিঃসংযোগ
*Front End Processors for Substations

বিষয়শ্রেণী:গ্রথিত ব্যবস্থা
বিষয়শ্রেণী:মেইনফ্রেম কম্পিউটার
অ্যাক্সেস সময়

**এক্সেস টাইম** হল একটি বৈদ্যুতিক সিস্টেমে রিকোয়েস্ট পাঠানো এবং রিকোয়েস্ট সমাপ্ত হওয়ার মধ্যকার সময়। আরো সহজে বলতে গেলে একটি সিস্টেমে যদি ডেটা চাওয়া হয় এবং সেই ডেটা পেতে যতটুকু সময় লাগে তাকে এক্সেস টাইম বলে।

একটি দূরযোগাযোগ ব্যবস্থায়, এক্সেস টাইম বলতে এক্সেস করতে যে প্রচেষ্টা করা হয় এবং তা যখন সফল হয় তাকে বুঝায়। কম্পিউটারের ক্ষেত্রে, এটা হল ডেটা পাওয়ার জন্য চাওয়া বা স্টোর করা এবং তা কত সময়ে সমাপ্ত হল বা স্টোর করতে শুরু করল সেই সময়কে বুঝায়।

বিষয়শ্রেণী:কম্পিউটিং